|  |
| --- |
| **פרוטוקול פגישה מספר 1 - עדת היגוי לניהול משולב ICZM** |
| תאריך ישיבה:20/06/2019 | סימן :  | נרשם ע"י : אדם קונסטנטינובסקי  |
| משתתפים: פרוטוקול הישיבה הרשמי, רשימת משתתפים מלאה וחומרים נוספים יועבר על ידי מרכזי הוועדה. |

מר אופיר פינס ועמית ברכה, יו"ר הוועדה פתחו במילות ברכה וסבב היכרות של המשתתפים. מצפים לשת"פ פורה של פורום רשויות החוף. הפעילות המתוכננת הינה לתקופה של 3 שנים.

* משה פדלון ראש עיריית הרצליה – פתח בהסבר קצר על הצורך הניהולי תכנוני, שמשלב אינטרסים של המדינה אל מול הרשויות המקומיות, על מנת ליצור מחשבה משותפת ופתרונות לניהול המרחב הימי. לדעתו יש 4 נושאים עיקריים על הפרק:
1. בעיית הבלייה במצוקים
2. זיהום הים על יד פלסטיק
3. שמירה על ניקיון החופים והים
4. ריבוי בעלים על הים

מצגת של ד"ר אורלי רונן: "מבט סטטוטורי אל רצועת החוף והים בישראל" (מצגת מלאה וחומרים נלווים מ"אדם טבע ודין" (להלן- אט"ד) יועברו לחברי הוועדה):

* זהו כינוס בעלי עניין באופן לא מבוזר, ברוח עקרונות ICZM העולמי, מטרתו לראות מה עובד ומה לא עובד ברחבי העולם, ולנסות ליישם את מה שעובד או יכול לעבוד בישראל. בישראל יש ריבוי אינטרסים וריבוי משתמשים במערכת הימית, הוועדה תנסה לענות על הצרכים של המשתמשים.
* בסיס החומר הינו סטטוטורי – חקיקה ראשית ומשנית, פסיקות, החלטות ממשלה ואמנות בינ"ל. אט"ד יפרסמו ויעבירו לחברי הוועדה עותק של הפרסום האחרון שלהם בנושא, שנמצא בשלבי עריכה סופיים.
* סמכויות הרשויות המקומיות הינם בתחום המים 300מטרים+400מטרים בחוף.
* נערך סקר משתמשים לאחרונה בקרב הרשויות המקומיות ובעלי עניין, אשר נועד להבין מה הרשויות המקומיות אשר מנהלות את החופים רוצים וצריכים בפועל? ומה הם חושבים על הפיתוח בים ובחופי הים.
* תחום הים והחוף, עדיין אינו מוגדר בישראל כמרחב ייחודי שדורש התייחסות. כרגע הרשויות נותנות פתרונות אד-הוק. לדוגמה: לכול רשות חוקי עזר עירוניים משלה, אבל אין מעבר ידע בין הרשויות. יש רצון לשת"פ בין הרשויות ויצירת מנגנונים להעברת ידע. נראה כי הרשויות מגיבות לבעיות כאשר הן נדרשות למענה, אבל לא יוזמות בעצמן, ואין "מועצת ים" או גוף מתכלל שיכול לתת לרשויות מענה או לרכז אותן סביב שולחן אחד.
* קיים קושי בשילוב הירוק והכחול- לרט"ג יש רק אקולוגית אחת וחסרים סקרי טבע לתוך הים (עד 400 מטר מקו החוף)
* יש ריבוי משתמשים עם צרכים רבים, וגם קונפליקטים- אפשרויות לשת"פ בתחום הקהילתי שחסר מאוד בארץ.
* יש פעילויות חוף – אבל הפעילות הימית לא נכנסת לעיר. בערי החוף חשוב לעצב דור של אנשי ים, דגש על מורשת, היסטוריה ותרבות ים שנדרשת מאתנו כתושבי הלבנט.

מבט תכנוני על רצועת החוף והים בישראל:

* סקירה מהירה לגבי רמות העבודה: תוכניות מתאר ארציות, מחוזיות, כוללניות ומסמכי מדיניות. לדוגמא, תרגום חוק החופים להליכי תכנון – ועדת הולחוף.
* תמ"א 1 בשלבי גיבוש סופיים ועתידה להחליף את תמא 13.
* מסמכי מדיניות: המרחב הימי של משרד התכנון והאנרגיה, תכנית לאיים מלאכותיים ותוכניות אב ברשויות (כדוגמת התוכנית שהוכנה ע"י מטה אשר).

דיון וסיכום:

* אופיר פינס מסכם ומסביר שיש חשיבות להסתכלות בנקודת מבט רחבה על החופים והים, כמו במסמך מדיניות של המרחב הימי. פרוטוקול הועדה הזו ל- ICZM צריך שיהיה מוגש למשרד להגנת הסביבה עם התייחסות כוללת.
* המלצה לעקוב אחרי קורסים של ICZM שניתן לעשות ברשת האינטרנט לצורך קבלת מידע מקיף ומלא בתחום, וגם יוצר פלטפורמה לעבודה עם מקבילות בחו"ל.
* משה פדלון - צריך לעבור מתכנון למעשים – במיוחד כאשר מדובר על נושאים בוערים כגון בעיית המצוק החופי.
* ניר אגרט (רט"ג) – יש לתת את הדעת לגבי חופים פתוחים שאינם מוכרזים או מסוכנים לרחצה. ההתייחסות צריכה להיות רב עונתית ולא רק במחשבה על עונת הקיץ. שביל החוף. צריך לייצר מדריך מפורט לחופי רחצה כדוגמת פרסומים בחו"ל. צריך סקר שימושים לאורך החופים ולמפות את כלל המשתתפים והפעילויות – מה יש ומה דורש הסדרה? כמו כן יש להתחשב במה שהציבור רוצה וצריך.
* חסר וצריך פרק על כלכלה ומומלץ לאתר כלכן בעל התמחות והבנה בתחום הימי, שיעזור לוועדה זו.